Foto’s en video: Red Bull gee jou vlerkeSpan Bulls Eye tydens die Red Bull Flugtag-geleentheid Foto: Red Bull Foto’s en video volg onderaan die berig Die reëls van Red Bull se ‘flugtag’ is eenvoudig: deelnemers moet ‘n mensgedrewe vaartuig bou en dit van ‘n ses meterhoë platform af laat vlieg. Sowat 41 spanne van Suid-Afrika het Sondag aan dié prettige geleentheid by die V&A Waterfront in Kaapstad deelgeneem. Meeste van die spanne was egter uiters onsuksesvol. Daar was onder andere ‘n rissievormige vaartuig, ‘n helderpers wurm en ‘n reuse plakkie wat gepoog het om te vlieg. Die span, Tiger Moth, het ‘n stroombelynde swart en oranje vaartuig gebou. Op die vraag waarom hulle aan die geleentheid deelneem, het dié span van vier, gelei deur Craig McLeod, gesê: “Dit is vet pret en het met vlieg te doen.” Die span het sowat twee maande lank aan die vaartuig gebou. Die span, Team Bullseye, met vlieënier Jake Manten, het met ‘n vlug van 17.8m met die louere weggestap. [nggallery id=99] http://youtu.be/hVmZbWTQ7gk